
BIROUL PERMANENT AL 

                                  CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind Ziua Sustenabilităţii în România, trimis Comisiei pentru mediu şi echilibru ecologic și  Comisiei pentru administrație publică și amenajarea teritoriului pentru examinare pe fond, cu adresa nr. PL-x 691 din 31 octombrie 2022.
   PREŞEDINTE,                                                          PREŞEDINTE,   

     George Cătălin STÂNGĂ                                   Simona BUCURA-OPRESCU

RAPORT COMUN
asupra proiectului de Lege privind Ziua Sustenabilităţii în România


În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia pentru administrație publică și amenajarea teritoriului au fost sesizate prin adresa nr. PLx.691 din 31 octombrie 2022, spre dezbatere pe fond, în procedură obisnuită, cu proiectul de Lege privind Ziua Sustenabilităţii în România, înregistrat la Comisia pentru mediu şi echilibru ecologic cu nr. 4c-8/374/02 noiembrie 2022 și la Comisia pentru administrație publică și amenajarea teritoriului cu nr. 4c-7/736/01 noiembrie 2022.
Senatul, în calitate de primă Cameră sesizată, a adoptat proiectul de lege în ședința din 24 octombrie 2022. 

Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare.
La întocmirea prezentului raport comun, comisiile au avut în vedere avizul favorabil al Consiliului Legislativ (nr. 1072/22.09.2022), avizul nefavorabil al Consiliului Economic și Social (nr. 5909/20.09.2022), avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/743/9.11.2022) și avizul favorabil al Comisiei pentru învățământ (nr. 4c-11/407/15.11.2022).

Proiectul de lege are ca obiect de reglementare declararea zilei de 27 octombrie ca Ziua Sustenabilitătii în România. Potrivit iniţiativei, cu acest prilej se pot organiza activităţi culturale, sociale şi educaţionale prin care să fie promovate bune practici în domeniul sustenabilităţii şi să se evidenţieze importanţa aplicării principiilor dezvoltării durabile. Autorităţile publice locale şi centrale pot acorda sprijin material, financiar şi logistic entităţilor care doresc să organizeze evenimente şi acţiuni publice dedicate sărbătoririi sustenabilităţii. Societatea Română de Televiziune şi Societatea Română de Radiodifuziune pot include în programele lor emisiuni dedicate promovării sustenabilităţii în toate domeniile care privesc viaţa oamenilor.
Potrivit reglementărilor art. 62 și ale art. 64 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate în fond au examinat proiectul de Lege, menţionat mai sus, în ședințe separate. 
 
Comisia pentru administrație publică și amenajarea teritoriului a examinat proiectul de lege în şedinţa din 23 noiembrie 2022. La lucrările Comisiei pentru administrație publică și amenajarea teritoriului și-au înregistrat prezența deputații conform listei de prezență. 
Membrii Comisiei pentru mediu și echilibru ecologic au examinat proiectul de Lege în data de 13 decembrie 2022. La lucrările Comisiei și-au înregistrat prezența deputații conform listei de prezență. 
La lucrările Comisiei pentru mediu și echilibru ecologic a participat, în calitate de invitat, din partea Ministerului Mediului, domnul secretar de stat Bogdan Balaniscu.

În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind Ziua Sustenabilităţii în România, în forma adoptată de Senat.

În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,                                                          PREŞEDINTE,   

     George Cătălin STÂNGĂ                                   Simona BUCURA-OPRESCU
SECRETAR,                                                                 SECRETAR,
       Ervin MOLNAR                                                        Christine THELLMANN
          Consilier parlamentar                                                                                                             Şef serviciu, 
          Andreea Negulescu                                                                                                               Cristian BITEA

                                                                                                                                                  Consilier parlamentar,

                                                                                                                                                    Beatrice DRĂGAN

